hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Kemény teszt előtt a fintech cégek | FinTechZone
írta EGRI SZILVIA | 2022. 08. 30. | Banki és fintech hírek, Nemzetközi fintech hírek, Összes hír
CB Insights | fintech | fintech trendek | wealthtech
A fintech cégek finanszírozása az idei év második negyedévében tovább folytatta lefelé ívelő pályáját és egyelőre nincs arra utaló jel, hogy elérte volna a mélypontot. A finanszírozási kedv csökkenése mellett a forrásbevonás egyre drágább, a finanszírozás bevonásához kapcsolódó ügyleti ciklusok hosszabbodnak és többek között az infláció miatt növekvő kiadások lerövidítik a fintech cégek számára azt az időtávot, amíg a készpénz kitart. A vihar leküzdése összességében költségcsökkentést igényel, különös hangsúlyt fektetve a pénzt hozó termékekre és a jó finanszírozási üzletek kötésére. A bérköltségek csökkentése úgy tűnik már zajlik is, a Layoffs.fyi szerint 2022-ben ezidáig közel 74 ezer állás szűnt meg a tech startupoknál.
Csökken a fintech finanszírozási “láz”
A CB Insights legfrissebb, 2022. második negyedévi fintech riportjának adatai alapján globális szinten a fintech-finanszírozás összege 33%-ot esett idén a második negyedévben az első negyedévhez képest. Az európai befektetések összege még ennél is nagyobb, 41%-os mértékben csökkent negyedévről negyedévre és a legalacsonyabb szintet hozta 2020. negyedik negyedéve óta.
A teljes képhez ugyanakkor az is hozzátartozik, hogy az idei finanszírozás Európában (12,6 milliárd dollár) már meghaladta a 2020-as teljes összeget (10,1 milliárd dollár).
A finanszírozási kedv visszaesése szinte valamennyi fintech területet érinti. Ez alól kivételt a vagyonmenedzsment megoldásokat fejlesztő ún. wealthtech cégek képeznek, ahol az idei második negyedévben – bár a finanszírozás összege stabilan 3,5 milliárd dollár volt – 188 üzletet kötöttek globális szinten, ami 36%-os növekedést jelent az előző negyedévhez képest. Európában az ügyletek száma tekintetében a negyedéves növekedés kiemelkedő (57%) mértékű volt a wealtech cégek esetében.
Drasztikusan esett a tőzsdén jegyzett fintech cégek értékelése 2022-ben
A tőzsdén jegyzett fintech cégek részvényeinek ára az év eleje óta rendkívüli mértékben visszaesett: a Coinbase, az Upstart és az Affirm kumulált piaci kapitalizációja több mint 70 milliárd dollárral esett idén július 15-ig.
Sok kockázatitőke-társaság, köztük a Sequoia is arra számít, hogy a tőzsdei visszaesés hosszú lehet – ellentétben a világjárvány első évében tapasztalt meredek V-alakú fellendüléssel.
“További 6 hónap is eltelhet mire meglátjuk milyen hatással volt a részvényárfolyamok visszaesése a kockázati tőke finanszírozásra”
– állítják az Andreessen Horowitz (a16z) partnerei, Justin Kahl és David George.
Tovább rontja a helyzetet, hogy sok alap tőzsdén jegyzett és nem jegyzett vállalkozásokba egyaránt befektet, és a portfóliójuk azon része miatt, amelyen veszít a visszaeső részvényárfolyamok hatására, meggátolják abban, hogy nem nyilvános cégekbe fektessenek.
A vihar leküzdésének eszközei
Kemény teszt előtt állnak a fintech cégek, összességében az alábbi kihívásokat kell kezelniük:
Alacsonyabb finanszírozási “kedv”. A finanszírozási “lázat” hűti a növekvő infláció, az emelkedő kamatlábak, az ukrajnai háború, összességében a gazdasági visszaeséstől való félelem.
Drágul a finanszírozás. A finanszírozás visszaesése mellett a nagyobb probléma az, hogy a finanszírozás egyre drágább azáltal, hogy a fintech cégek értékelése nagyot zuhant. Egy 1 milliárd dolláros értékelésű cégnek 100 millió dollár forrás bevonásához a tulajdoni hányadának 10%-áról kell lemondania. Ugyanennek az összegnek a bevonásához egy fele akkora értékelésű – 500 millió dolláros – startup esetén a saját tőke kétszeresének (20%) feladása szükséges.
Meghosszabbodnak az ügyleti ciklusok azáltal, hogy a befektetők szigorúbb átvilágítást végeznek mielőtt egy fintech cégbe befektetnek.
Rövidül az induló vállalkozások készpénzének “kifutópályája”. A magas infláció miatt megnövekedő kiadások lerövidítik azt az időtávot, amely alatt a bevont forrás elfogy.
Az eMarketer és a Business Insider Intelligence összeolvadásából létrejött Insider Intelligence piackutató cég szakértői a kihívások kezelésére az alábbiakat gyűjtötték össze a fintech cégek számára:
Költségek “megfogása”, csökkentése. Véleményük szerint az olyan költséges ügyfélszerzési taktikáknak, mint az ajánló programok és regisztrációs bónuszok, az elsők között menniük kell. A bármi áron történő növekedés helyett a vállalkozásoknak a profitábilis ügyfelek megszerzésére kell összpontosítaniuk. Az irodák számának vagy méretének csökkentése, valamint az olyan “fancy” irodai kellékek, mint a ping-pong asztal és játék konzol szintén az elsőként beáldozandó költségtételek között szerepelnek az Insider Intelligens listáján, mely utóbbiak – egy felmérés hivatkozva – amúgy is a legkevésbé elvárt “juttatások” között szerepelnek a munkavállalók szerint.
Fókusz a díjbevételt generáló szolgáltatások fejlesztésére. A forrásokat olyan termékek fejlesztésére kell összpontosítani, amelyekért az ügyfelek még az előttünk álló gazdasági visszaesés miatt várható nadrágszíj összehúzása után is hajlandóak fizetni. A szakértők példaként említik a digitális tárca szolgáltatók esetében a cash-back programot.
Finanszírozás keresése a megfelelő időben. Egyrészt, ha a vállalkozások hagynak időt az üzleti alapok fejlődésére a forráskeresés előtt, az jobb értékeléshez vezethet. Ugyanakkor a finanszírozási lehetőség egyre szűkülhet és a “kifutópályájuk” végéhez közeledve a fintech cégek egyre rosszabb szerződési feltételeket kapnak. A Sequoia azt tanácsolja, hogy legyen legalább 12 hónapos kifutópálya a finanszírozás keresésekor.
A finanszírozási típus gondos megválasztása. A kockázatitőke-finanszírozás választása adott esetben azt eredményezheti, hogy az újonnan bevont forrásért nagyobb mértékű részesedést szükséges beáldozni, mint egy korábbi forrásbevonásnál. Ugyanakkor az adósságfinanszírozás is egyre drágábbá válik a kamatok emelkedésével.
Növekedési stratégia átgondolása földrajzi, termék- és ügyfélszegmens tekintetében egyaránt. A Brex például a közelmúltban leállította a kis- és középvállalkozások kiszolgálását, hogy fő ügyfeleire, az induló vállalkozásokra, startupokra fókuszáljon. Henrique Dubugras társ-vezérigazgató a következőt mondta a CNBC-nek: “Olyan helyzetbe jutottunk, amikor rájöttünk, hogy ha nem választunk egyet, akkor mindkettővel rosszul végeznénk.”
A fintech trendekkel, a pénzügyi szektor aktuális digitális kérdéseivel, a legújabb hazai fintech megoldásokkal részletesen is foglalkozunk 2022. október 12-én a hatodik FinTechShow-n. (M)értékadó esemény a digitális pénzügyekben.
[CB Insights, Insider Intelligence, Future.com] | Címlapfotó: stock.adobe.com by Jiw Ingka | Licenc: FinTech Group
← Az ügyfelek azt érezhetik, a bankok “kitalálják a gondolataikat” A WooCommerce kereskedők már számlaalapú fizetést is kezdeményezhetnek egy új bővítmény segítségével →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.